stanford-oval/wikipedia huggingface dataset:
นพรัตน์
อัญมณีพิสุทธิ์แห่งนพรัตน

โศลกจาก "มณีมาลา" ที่กล่าวไว้ข้างต้นมีนัยสำคัญคือ คำว่า"สุจัทยัม-อมาลัม" (สุชาติ = ชาติกำเนิดดี, และอมลา = บริสุทธิ์ ไร้มลทิน) อันเป็นความสำคัญบ่งบอกไว้ให้ทราบว่า ตามระบบความเชื่อถือของชาวเอเชียล้วนนับถือว่า อัญมณีที่มีสิริมงคลต้องคุณภาพดีปราศจากซึ่งตำหนิ
คำสอนสั่งที่ถูกมองข้ามไปนี้ยังมีข้อสนับสนุนจาก "พระครุฑโบราณ" บทที่ 68 โศลก 17 บัญญัติโดยพระสูตต์ โคสวามี ดังนี้ 
"รัตนชาติบริสุทธิ์ ปราศจากตำหนิ กอปรพลานุภาพที่มีสิริมงคล สามารถปกป้องคุ้มครองจากภยันตราย, อวิชา, งู, ยาพิษ, ความหายนะ และผลกรรมสนอง ในขณะชิ้นที่มีตำหนิจะส่งผลตรงข้าม"
และใน "พระอัคนีโบราณ" บทที่ 246 โศลก 7-8 ได้บัญญัติไว้แต่ครั้งบุรพกาล คือ
"รัตนชาติปราศจากราคินและเปล่งประกายที่สะท้อนถึงความแวววาวรุ่งเรือง ควรถือเป็นสื่อนำซึ่งความโชคดี ส่วนชิ้นที่เกิดตำหนิข้างใน, แตกร้าว และไร้ความสุกใสแวววาวหรือขุ่นมัว ขรุขระ หยาบด้าน ไม่ควรใช้อย่างเด็ดขาด"
รัตนชาติในโหราศาสตร์โบราณ

จากหลักโหราศาสตร์โบราณของเอเชีย ชีวิตบนโลกล้วนขึ้นอยู่กับนพเคราะห์ หรือ 9 อิทธิพล ซึ่งตำแหน่งที่สถิตของนพเคราะห์ในแผนภูมิดวงชะตาของแต่ละบุคคล ล้วนส่งอิทธิพล ต่อดวงชีวิตของคน ๆ นั้น กล่าวกันว่าการสวมใส่ 9 รัตนชาติ จะช่วยให้ดวงดาวตามโหราศาสตร์สมดุล และมีสิริมงคลต่อผู้สวมใส่ ทางโหราศาสตร์เอเชียโบราณยังกล่าวว่าพลังรัตนชาติเหล่านี้ยังผลดีและผลลบต่อชีวิตมนุษย์เช่นกัน ดังนั้น ก่อนการสวมใส่ดารารัตนชาติ จึงควรจำเป็นต้องปรึกษาโหรโบราณ ระบบพระเวท ควรเป็นผู้ที่ศึกษาและเชี่ยวชาญทางดารารัตนชาติเพื่อให้ต้องโฉลกต่อพื้นฐานดวงชะตาของแต่ละบุคคล แม้ว่าจะเป็นเพียงรัตนเดี่ยว ๆ หรือการแนะนำให้ประดับรัตนที่สมพงษ์ร่วมในเรือนเดียวกัน
ดูเพิ่ม

แร่รัตนชาติ
เครื่องราง
โหราศาสตร์
แหล่งข้อมูลอื่น

สมาคมดาราอัญมณีศาสตร์ ในสยามสมาคมฯ
เครื่องราชอิสริยาภรณ์อันเป็นโบราณมงคลนพรัตนราชวราภรณ์ (ฝ่ายหน้า)
นพรัตนธรรมจักร เก้ารัตนพิสุทธิ์ประดับตามตำแหน่งยันต์นพเคราะห์
จุดหมายปลายทางของสายการบินมาเลเซียแอร์ไลน์

รายชื่อนี้เป็นจุดหมายปลายทางการเดินทางที่สายการบินมาเลเซียแอร์ไลน์เปิดให้บริการ ตามข้อมูลในเดือนมกราคม พ.ศ. 2555
ภายในประเทศ

มาเลเซีย
อาโลร์เซอตาร์
บินตูลู
โจโฮร์บะฮ์รู
โกตาบารู
โกตากีนาบาลู
กัวลาลัมเปอร์
กัวลาเตอเริงกานู
กวนตัน
กูชิง
ลาบวน
ลังกาวี
มีรี
ปีนัง
ซันดากัน
ซีบู
ตาเวา
เอเชีย

ไทย
กรุงเทพมหานคร
ภูเก็ต
เชียงใหม่ บินอีกครั้ง 15 ส.ค. 67
กัมพูชา
พนมเปญ
บรูไน
บันดาร์เซอรีเบอกาวัน
พม่า
ย่างกุ้ง
เวียดนาม
โฮจิมินห์
ฮานอย
สิงคโปร์
สิงคโปร์
อินโดนีเซีย
จาการ์ตา
ฟิลิปปินส์
มะนิลา
อินเดีย
เดลี
มุมไบ
เจนไน
บังกาลอร์
ไฮเดอราบัด
ศรีลังกา
โคลัมโบ
มัลดีฟส์
มาเล
บังกลาเทศ
ธากา
จีน
ปักกิ่ง
คุนหมิง
กว่างโจว
เซี่ยงไฮ้
เซียะเหมิน
ฮ่องกง
ไต้หวัน
ไทเป
ญี่ปุ่น
โตเกียว นาริตะ
โอซากา
เกาหลีใต้
โซล
ซาอุดิอาระเบีย
เจดดาห์
ริยาด
โอเชียเนีย

ออสเตรเลีย
บริสเบน
เพิร์ท
เมลเบิร์น
ซิดนีย์
แอดิเลด
นิวซีแลนด์
ออกแลนด์
ยุโรป

อังกฤษ
ลอนดอน
จุดหมายปลายทางที่ยกเลิกแล้ว > จุดหมายปลายทางที่ยกเลิกภายในประเทศ

มาเลเซีย
อีโปะฮ์
จุดหมายปลายทางที่ยกเลิกแล้ว > จุดหมายปลายทางที่ยกเลิกแล้วในเอเชีย

คูเวต
บาห์เรน
อินเดีย
อาห์เมดาบัด
โกลกาตา
อินโดนีเซีย
บาลิกปาปัน
บันดุง
มานาโด
มากัซซาร์
ปาดัง
ปอนเตียอานัก
ทาราคัน
ยอกยาการ์ตา
สุราบายา
จีน
เฉิงตู
กุ้ยหลิน
อู่ฮั่น
ซีอาน
มาเก๊า
ซาอุดีอาระเบีย
ดาห์ราน
ริยาด
ดัมมาน
เลบานอน
เบรุต
ลาว
เวียงจันทน์
ไทย
หาดใหญ่
กระบี่
ฟิลิปปินส์
เซบู
ดาเวา
ซัมโบอังกา
เกาหลีใต้
ปูซาน
ญี่ปุ่น
ฟุกุโอะกะ
นะโงะยะ
โตเกียว ฮาเนดะ
ไต้หวัน
เกาซุง
ซีเรีย
ดามัสกัส
ปากีสถาน
การาจี
สหรัฐอาหรับเอมิเรตส์
ดูไบ
จุดหมายปลายทางที่ยกเลิกแล้ว > จุดหมายปลายทางที่ยกเลิกแล้วในแอฟริกา

อียิปต์
ไคโร
แอฟริกาใต้
โจฮันเนสเบิร์ก
เคปทาวน์
จุดหมายปลายทางที่ยกเลิกแล้ว > จุดหมายปลายทางที่ยกเลิกแล้วในโอเชียเนีย

ออสเตรเลีย
ดาร์วิน
แคนส์
นิวซีแลนด์
ไครสต์เชิร์ช
จุดหมายปลายทางที่ยกเลิกแล้ว > จุดหมายปลายทางที่ยกเลิกแล้วในอเมริกาเหนือ

สหรัฐอเมริกา
โฮโนลูลู
นวร์ก
แคนาดา
แวนคูเวอร์
เม็กซิโก
เม็กซิโกซิตี้
จุดหมายปลายทางที่ยกเลิกแล้ว > จุดหมายปลายทางที่ยกเลิกแล้วในอเมริกาใต้

อาร์เจนตินา
บัวโนสไอเรส
จุดหมายปลายทางที่ยกเลิกแล้ว > จุดหมายปลายทางที่ยกเลิกแล้วในยุโรป

ออสเตรีย
เวียนนา
เบลเยียม
บรัสเซลส์
โครเอเชีย
ซาเกร็บ
สเปน
มาดริด
สวิตเซอร์แลนด์
ซูริก
เยอรมนี
มิวนิก
สวีเดน
สต็อกโฮล์ม
อังกฤษ
แมนเชสเตอร์
อิตาลี
โรม
ตุรกี
อิสตันบูล
ตารีกีปัส

ตารีกีปัส (อินโดนีเซีย: Tari Kipas) เป็นศิลปะการแสดงระบำพื้นเมืองที่เป็นวัฒนธรรมร่วมของทางภาคใต้ของประเทศไทย มาเลเซีย และซูลาเวซีใต้ของอินโดนีเซีย ที่ใช้พัดประกอบการแสดง ประกอบกับเพลงที่มีความไพเราะน่าฟัง ลีลาท่ารำจึงอ่อนช้อย และเป็นการแสดงที่แพร่หลายในหมู่ชาวไทยมุสลิม โดยเฉพาะในจังหวัดปัตตานี นอกจากนั้นยังได้นำไปเผยแพร่ยังต่างประเทศ ในงานมหกรรมพื้นบ้านโลกอีกด้วย
ความหมายของชื่อ

คำว่า "ตารีกีปัส" มาจากภาษามลายูสองคำที่ว่า "ตารี" ที่แปลว่า ระบำ หรือ ฟ้อนรำ และคำว่า "กีปัส" ที่แปลว่า พัด ดังนั้นคำนี้จึงแปลว่า การฟ้อนรำที่ใช้พัดประกอบการแสดง
ประวัติ > ประเทศอินโดนีเซีย

ตารีกีปัสเป็นการแสดงพื้นเมืองของชาวโกวาในซูลาเวซีใต้ บางครั้งรู้จักกันในชื่อ กีปัสปากาเรอนา (Kipas Pakarena) โดย ปากาเรอนา แปลว่า "เล่น" เชื่อกันว่ามีการร่ายรำมาตั้งแต่สมัยอาณาจักรโกวาในสมัยโบราณ.
เชื่อกันว่ากีปัสปากาเรอนาบอกเล่าเรื่องราวของการจากลาของคนบนโบติงลังงี (Boting Langi) คือสวรรค์ กับคนลิโน (Lino) คือคนที่ยังอยู่บนโลก การแสดงนี้แสดงให้เห็นถึงความประณีตของสตรีโกวาที่มีความนอบน้อมต่อสามี นอกจากนี้การแสดงยังมีกฎให้ทำตาหรี่ ห้ามลืมตามาก และห้ามยกขาสูงเกินไป บวกกับการแสดงชุดนึงมีความยาวประมาณ 2 ชั่วโมง ทำให้ผู้แสดงต้องมีความแข็งแรงทางกายมาก
ปัจจุบันตารีกีปัสเป็นหนึ่งในการแสดงของซูลาเวซีใต้ และเป็นวัฒนธรรมร่วมของภูมิภาคดังที่พบในมาเลเซีย และไทยทางใต้
ประวัติ > ประเทศไทย

การแสดงชุดนี้ได้รับการฟื้นฟูโดยคณะครูโรงเรียนยะหริ่ง อำเภอยะหริ่ง จังหวัดปัตตานี ควบคุมการฝึกซ้อมโดย อาจารย์สุนทร ปิยะวสันต์ ซึ่งได้มีโอกาสเดินทางไปประเทศมาเลเซีย เมื่อปี พ.ศ. 2518 ก็ได้ชมการแสดงของรัฐต่าง ๆ หลายชุด เมื่อเดินทางกลับมาประเทศไทย ก็ได้เล่าถึงการแสดงดนตรีและนาฏศิลป์ของมาเลเซียที่ได้ไปชมให้ผู้เฒ่าผู้แก่ฟัง และได้ทราบว่าเมืองยะหริ่งเดิมก็เคยมีการแสดงที่คล้ายคลึงกันกับของมาเลเซียหลายชุด ดังนั้นจึงได้คิดฟื้นฟูการแสดงพื้นเมืองชุดต่าง ๆ ขึ้น โดยเฉพาะชุดตารีกีปัส ได้นำออกแสดงครั้งแรกเนื่องในงานเลี้ยงเกษียณอายุข้าราชการครูโรงเรียนยะหริ่ง ต่อมาได้มีการถ่ายทอดการแสดงชุดตารีกีปัสไปสู่ประชาชนครั้งแรก โดยเปิดสอนให้กับคณะลูกเสือของจังหวัดปัตตานี เพื่อนำไปแสดงในงานชุมนุมลูกเสือแห่งชาติ ณ จังหวัดชลบุรี เมื่อปี พ.ศ. 2522 และได้ทำชื่อเสียงให้กับจังหวัดปัตตานี เมื่อได้รับการคัดเลือกเป็นระบำชุดเปิดสนามงานกีฬาเขตแห่งประเทศไทย ครั้งที่ 14 ของจังหวัดปัตตานี เมื่อปี พ.ศ. 2524 นับว่าการแสดงชุดตารีกีปัสได้เผยแพร่ไปทั่วประเทศไทยและยังเป็นที่รู้จักของคนทั่วไปอย่างกว้างขวาง
ลักษณะ

การแสดงตารีกีปัส มีรูปแบบการแสดงเป็นหมู่ระบำ ซึ่งรูปแบบการแสดงมีอยู่ 2 ลักษณะคือ
การแสดงเป็นคู่ ระหว่างผู้ชายและผู้หญิง หญิงล้วน
การแสดงเป็นหมู่ระบำโดยใช้ผู้หญิงแสดงล้วน
ลักษณะ > เครื่องแต่งกาย

การแต่งกายฝ่ายหญิงแต่งกายตามแบบที่ได้รับการปรับปรุงประดิษฐ์ขึ้นเพื่อใช้เป็นการแต่งกายของตารีกีปัส เช่น
เสื้อบานง
โสร่งบาติก หรือผ้าซอแกะ
ผ้าสไบ
เข็มขัด
สร้อยคอ
ต่างหู
ดอกซัมเปง
การแต่งกายฝ่ายชายแต่งกายตามการแต่งกายของตารีกีปัส เช่น
เสื้อตือโละบลางอ
กางเกงขายาว
ผ้ายกเงิน ผ้ายกทอง หรือ ผ้าซอแกะ
เข็มขัดเป็นแนะ
หมวกสีดำ
ลักษณะ > เครื่องดนตรี

เครื่องดนตรีประกอบการแสดงตารีกีปัส ได้แก่ ไวโอลิน แมนโดลิน ขลุ่ย รำมะนา ฆ้อง ลูกซัด บทเพลงที่ใช้ประกอบการแสดง เป็นเพลงที่ไม่มีเนื้อร้องแต่บรรเลงดนตรี มีท่วงทำนองไพเราะอ่อนหวาน สนุกสนานเร้าใจ ชื่อเพลง อินังจีนา (Inang Cina) เป็นเพลงพื้นบ้านมลายูที่ได้รับอิทธิพลจากดนตรีจีน
แหล่งข้อมูลอื่น

ระบำตารีกีปัส. บัวชูฝัก Gotoknow
การแสดงตารีกีปัส 16 กุมภาพันธ์ พ.ศ. 2555. Oknation.net
รำตาลีกีปัส แหล่งบริการวิชาการและแลกเปลี่ยนเรียนรู้ วสส.ยะลา
ระบำตารีกีปัส[ลิงก์เสีย] นาฏศิลป์ไทย
วิชาญ เกิดวิชัย

| นายแพทย์วิชาญ เกิดวิชัย ม> ว.ม., ป.ช. |
| --- | --- |

คณบดีวิทยาลัยการแพทย์แผนตะวันออก มหาวิทยาลัยรังสิต
อยู่ในวาระ
เริ่มดำรงตำแหน่ง  1 มีนาคม พ.ศ. 2563
ก่อนหน้า: รองศาสตราจารย์ ดร.กฤษณา ภูตะคาม
 
ข้อมูลส่วนบุคคล
เกิด: 2 กุมภาพันธ์ พ.ศ. 2494 (73 ปี) จังหวัดสุพรรณบุรี
คู่สมรส: ยุพาพร เกิดวิชัย

นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต
ประวัติ

นายแพทย์วิชาญ เกิดวิชัย เกิดเมื่อวันศุกร์ที่ 2 กุมภาพันธ์ พ.ศ. 2494 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี  เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
นางบังอร อาภาศิลป์ ข้าราชการบำนาญ สังกัดกระทรวงศึกษาธิการ
นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต
นายสุชาติ เกิดวิชัย บริษัท ไทยน้ำทิพย์ จำกัด
ศาสตราจารย์ พลตำรวจโทหญิง ดร.นัยนา เกิดวิชัย อดีตคณบดีคณะตำรวจศาสตร์ โรงเรียนนายร้อยตำรวจ
ดร.พิเชษฐ์ เกิดวิชัย ประธานหลักสูตรบริหารธุรกิจมหาบัณฑิต สาขาวิชาการจัดการฟุตบอลอาชีพ วิทยาลัยนวัตกรรมและการจัดการ มหาวิทยาลัยราชภัฏสวนสุนันทา
รองศาสตราจารย์ ดร.ฤๅเดช เกิดวิชัย นายกสภามหาวิทยาลัยราชภัฏสวนสุนันทา
รองศาสตราจารย์ ดร.นันทิยา น้อยจันทร์ รองอธิการบดีฝ่ายวิชาการ มหาวิทยาลัยราชภัฏสวนสุนันทา
ดร.บุศรา เกิดวิชัย พฤกษมาศ ผู้พิพากษาหัวหน้าคณะในศาลอาญา
ประวัติ > ชีวิตครอบครัว

นายแพทย์วิชาญ เกิดวิชัย สมรสกับ นางยุพาพร เกิดวิชัย ข้าราชการบำนาญ สังกัดกระทรวงสาธารณสุข โดยมีบุตรสาวเพียงคนเดียวคือ
แพทย์หญิงณัฐณิชา เกิดวิชัย
การศึกษา

สำเร็จการศึกษาชั้นมัธยมศึกษาโรงเรียนเตรียมอุดมศึกษา ในปี พ.ศ. 2510 สำเร็จการศึกษาปริญญาตรีหลักสูตรแพทยศาสตรบัณฑิต และวุฒิบัตรประสาทศัลยศาสตร์ จากคณะแพทยศาสตร์โรงพยาบาลรามาธิบดี มหาวิทยาลัยมหิดล ในปี พ.ศ. 2516 และในปี พ.ศ. 2520 ตามลำดับ ต่อมาสำเร็จการศึกษาระดับปริญญาตรีใบที่ 2 หลักสูตรบริหารธุรกิจบัณฑิต สาขาวิชาการบริหารทั่วไป จากมหาวิทยาลัยรามคำแหง ในปี พ.ศ. 2529 และในปีถัดมา ได้สำเร็จการศึกษาระดับปริญญาตรีใบที่ 3 หลักสูตรสาธารณสุขศาสตรบัณฑิต สาขาวิชาบริหารสาธารณสุข จากมหาวิทยาลัยสุโขทัยธรรมาธิราช
การรับราชการ

เริ่มรับราชการครั้งแรกในตำแหน่ง ประสาทศัลยแพทย์ โรงพยาบาลสระบุรี จังหวัดสระบุรี เมื่อปี พ.ศ. 2520 ต่อมาในปี พ.ศ. 2528 ได้รับการแต่งตั้งเป็นหัวหน้าฝ่ายวิชาการ และรองผู้อำนวยการฝ่ายการแพทย์ ในปี พ.ศ. 2531 ต่อมาย้ายมารับราชการในตำแหน่ง ผู้อำนวยการโรงพยาบาลเบตง จังหวัดยะลา ในปี พ.ศ. 2537 และในปีถัดมาย้ายมารับราชการในตำแหน่ง ผู้อำนวยการโรงพยาบาลเสนา จังหวัดพระนครศรีอยุธยา ต่อมาในปี พ.ศ. 2542 ย้ายมารับราชการในตำแหน่ง ผู้อำนวยการโรงพยาบาลสมุทรปราการ จังหวัดสมุทรปราการ จนกระทั่งย้ายมารับราชการในตำแหน่ง ผู้อำนวยการโรงพยาบาลเจ้าพระยาอภัยภูเบศร จังหวัดปราจีนบุรี ในปี พ.ศ. 2545 และรับราชการเรื่อยมาจวบจนเกษียณอายุราชการในปี พ.ศ 2554 จากนั้นได้รับการแต่งตั้งจากสภามหาวิทยาลัยบูรพา ให้ดำรงตำแหน่ง คณบดีคณะการแพทย์แผนไทยอภัยภูเบศร มหาวิทยาลัยบูรพา และในปี พ.ศ. 2563 ได้รับการแต่งตั้งดำรงตำแหน่ง คณบดีวิทยาลัยการแพทย์แผนตะวันออก มหาวิทยาลัยรังสิต
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เหรียญจักรพรรดิมาลา (ร.จ.พ.)
รางวัลฟุตบอลโลก

เมื่อจบการแข่งขันฟุตบอลโลกรอบสุดท้ายในแต่ละปี จะมีการจัดรางวัลให้กับทีมและผู้เล่นในด้านต่าง ๆ
รางวัล

ในปัจจุบันมีอยู่ 6 รางวัล
รองเท้าทองคำ (Golden Boot) รางวัลสำหรับผู้ทำประตูรวมสูงสุดในฟุตบอลโลกรอบสุดท้าย ชื่อเดิมว่า บูตทองคำ (Golden Boot) เริ่มมีตั้งแต่ฟุตบอลโลก 1930 และตั้งแต่ฟุตบอลโลก 1982 ได้มีอาดิดาสเป็นผู้สนับสนุน และใช้ชื่อรางวัลว่า "รองเท้าทองคำอาดิดาส"
บอลทองคำ (Golden Ball) หรือ "บอลทองคำอาดิดาส" รางวัลสำหรับผู้เล่นยอดเยี่ยม เริ่มมีครั้งแรกเมื่อฟุตบอลโลก 1982
ถุงมือทองคำ (Golden Glove) รางวัลสำหรับผู้รักษาประตูยอดเยี่ยม เริ่มมีครั้งแรกเมื่อฟุตบอลโลก 1994
รางวัลทีมที่เล่นขาวสะอาด (FIFA Fair Play Award) รางวัลสำหรับทีมที่เล่นได้อย่างยุติธรรม เริ่มมีครั้งแรกเมื่อฟุตบอลโลก 1978
รางวัลทีมที่น่าสนใจ (Most Entertaining Team) รางวัลสำหรับทีมที่เล่นได้น่าสนใจต่อประชาชน คัดเลือกจากโพลเริ่มมีครั้งแรกเมื่อฟุตบอลโลก 1994
รางวัลเยาวชนยอดเยี่ยม (Best Young Player) ปัจจุบันชื่อโฆษณาว่ายิลเลต เป็นรางวัลสำหรับนักฟุตบอลอายุต่ำกว่า 21 ปีที่มีความสามารถโดดเด่น เริ่มมีครั้งแรกในฟุตบอลโลก 2006
รองเท้าทองคำ

รางวัลสำหรับผู้ทำประตูสูงสุดในฟุตบอลโลกรอบสุดท้ายในแต่ละปี
| ฟุตบอลโลก | นักฟุตบอล | ประตู |
| --- | --- | --- |
| ฟุตบอลโลก 1930 |  กีเยร์โม สตาบีเล | 8 |
| ฟุตบอลโลก 1934 |  ออลดริค เนเยดลี | 5 |
| ฟุตบอลโลก 1938 |  เลโอนีดัส ดา ซิลวา | 8 |
| ฟุตบอลโลก 1950 |  อาเดมีร์ | 9 |
| ฟุตบอลโลก 1954 |  ซานโดร์ โคชิช | 11 |
| ฟุตบอลโลก 1958 |  ชุสต์ ฟงแตน | 13 |
| ฟุตบอลโลก 1962 |  การ์ริงชา  วาวา  เลโอเนล ซันเชซ  ดราชาน เยร์คอวิช  วาเลนติน อีวานอฟ  โฟลรีอาน ออลเบร์ต | 5 |
| ฟุตบอลโลก 1966 |  เอวแซบียู | 9 |
| ฟุตบอลโลก 1970 |  แกร์ท มึลเลอร์ | 10 |
| ฟุตบอลโลก 1974 |  กเจกอช ลาตอ | 7 |
| ฟุตบอลโลก 1978 |  มารีโอ เกมเปส | 6 |
| ฟุตบอลโลก 1982 |  เปาโล รอสซี | 6 |
| ฟุตบอลโลก 1986 |  แกรี ลินิเกอร์ | 6 |
| ฟุตบอลโลก 1990 |  ซัลวาโตเร สกิลลาชี | 6 |
| ฟุตบอลโลก 1994 |  คริสตอ สตออิชคอฟ  โอเลก ซาเลนโค | 6 |
| ฟุตบอลโลก 1998 |  ดาวอร์ ชูเคร์ | 6 |
| ฟุตบอลโลก 2002 |  โรนัลโด | 8 |
| ฟุตบอลโลก 2006 |  มีโรสลัฟ โคลเซอ | 5 |
| ฟุตบอลโลก 2010 |  โทมัส มึลเลอร์ | 5 |
| ฟุตบอลโลก 2014 |  ฮาเมส โรดริเกซ | 6 |
| ฟุตบอลโลก 2018 |  แฮร์รี เคน | 6 |
| ฟุตบอลโลก 2022 |  กีลียาน อึมบาเป | 8 |
บอลทองคำ

รางวัลบอลทองคำ สำหรับผู้เล่นที่โดดเด่น
| ฟุตบอลโลก | บอลทองคำ | บอลเงิน | บอลทองแดง |
| --- | --- | --- | --- |
| ฟุตบอลโลก 1982 |  เปาโล รอสซี |  ฟัลเกา |  คาร์ล-ไฮนซ์ รุมเมนิกเกอ |
| ฟุตบอลโลก 1986 |  ดิเอโก มาราโดนา |  ฮารัลด์ ชูมาเคอร์ |  เพรเบน เอลค์แยร์ ลาร์เซน |
| ฟุตบอลโลก 1990 |  ซัลวาโตเร สกิลลาชี |  โลทาร์ มัทเทอุส |  เดียโก มาราโดนา |
| ฟุตบอลโลก 1994 |  โรมารีอู |  โรแบร์โต บัจโจ |  คริสตอ สตออิชคอฟ |
| ฟุตบอลโลก 1998 |  โรนัลโด |  ดาวอร์ ชูเคร์ |  ลีลียอง ตูราม |
| ฟุตบอลโลก 2002 |  อ็อลลีเวอร์ คาห์น |  โรนัลโด |  ฮอง เมียง-โบ |
| ฟุตบอลโลก 2006 |  ซีเนดีน ซีดาน |  ฟาบิโอ คันนาวาโร |  อันเดรอา ปีร์โล |
| ฟุตบอลโลก 2010 |  ดิเอโก ฟอร์ลัน |  เวสลีย์ ชไนเดอร์ |  ดาบิด บียา |
| ฟุตบอลโลก 2014 |  ลิโอเนล เมสซิ |  โทมัส มึลเลอร์ |  อาร์เยิน โรบเบิน |
| ฟุตบอลโลก 2018 |  ลูคา มอดริช |  เอแดน อาซาร์ |  อ็องตวน กรีแยซมาน |
| ฟุตบอลโลก 2022 |  ลิโอเนล เมสซิ |  กีลียาน อึมบาเป |  ลูคา มอดริช |
ถุงมือทองคำ > รางวัลยาชิน

รางวัลยาชิน (Yashin Award) สำหรับผู้รักษาประตูยอดเยี่ยมตั้งชื่อเป็นเกียรติแก่ผู้รักษาประตูชาวรัสเซีย เลฟ ยาชิน เริ่มมีครั้งแรกในฟุตบอลโลก 1994
| ฟุตบอลโลก | นักฟุตบอล |
| --- | --- |
ฟุตบอลโลก 1994:  มิเชล พรูดอม
ฟุตบอลโลก 1998:  ฟาเบียง บาร์เตซ
ฟุตบอลโลก 2002:  อ็อลลีเวอร์ คาห์น
ฟุตบอลโลก 2006:  จันลุยจี บุฟฟอน
ถุงมือทองคำ > รางวัลถุงมือทองคำ

ในปี 2010 เปลี่ยนชื่อจากรางวัลยาชินเป็นรางวัลถุงมือทองคำ
| ฟุตบอลโลก | นักฟุตบอล |
| --- | --- |
ฟุตบอลโลก 2010:  อิเกร์ กาซิยัส
ฟุตบอลโลก 2014:  มานูเอ็ล น็อยเออร์
ฟุตบอลโลก 2018:  ตีโบ กูร์ตัว
ฟุตบอลโลก 2022:  เอมิเลียโน มาร์ติเนซ
รางวัลทีมที่เล่นขาวสะอาด

| ฟุตบอลโลก | ทีมชาติ |
| --- | --- |
ฟุตบอลโลก 1974:  ฟุตบอลทีมชาติโปรตุเกส
ฟุตบอลโลก 1978:  ฟุตบอลทีมชาติอาร์เจนตินา
ฟุตบอลโลก 1982:  ฟุตบอลทีมชาติบราซิล
ฟุตบอลโลก 1986:  ฟุตบอลทีมชาติบราซิล
ฟุตบอลโลก 1990:  ฟุตบอลทีมชาติอังกฤษ
ฟุตบอลโลก 1994:  ฟุตบอลทีมชาติบราซิล
ฟุตบอลโลก 1998:  ฟุตบอลทีมชาติอังกฤษ  ฟุตบอลทีมชาติฝรั่งเศส
ฟุตบอลโลก 2002:  ฟุตบอลทีมชาติเบลเยียม
ฟุตบอลโลก 2006:  ฟุตบอลทีมชาติบราซิล  ฟุตบอลทีมชาติสเปน
ฟุตบอลโลก 2010:  ฟุตบอลทีมชาติสเปน
ฟุตบอลโลก 2014:  ฟุตบอลทีมชาติโคลอมเบีย
ฟุตบอลโลก 2018:  ฟุตบอลทีมชาติสเปน
ฟุตบอลโลก 2022:  ฟุตบอลทีมชาติอังกฤษ
ทีมน่าสนใจ

ทีมที่ได้เล่นตื่นเต้น น่าจับตามองในฟุตบอลโลก
| ฟุตบอลโลก | ทีมชาติ |
| --- | --- |
ฟุตบอลโลก 1994:  ฟุตบอลทีมชาติบราซิล
ฟุตบอลโลก 1998:  ฟุตบอลทีมชาติฝรั่งเศส
ฟุตบอลโลก 2002:  ฟุตบอลทีมชาติเกาหลีใต้
ฟุตบอลโลก 2006:  ฟุตบอลทีมชาติโปรตุเกส
ฟุตบอลโลก 2010:  ฟุตบอลทีมชาติเยอรมนี
ฟุตบอลโลก 2014:  ฟุตบอลทีมชาติโคลอมเบีย
รางวัลดาวรุ่งยอดเยี่ยม

รางวัลดาวรุ่งยอดเยี่ยม (ในปัจจุบันใช้ชื่อว่า "รางวัลดาวรุ่งยอดเยี่ยมยิลเลต" โดยยิลเลตเป็นผู้สนับสนุนหลัก) เป็นรางวัลสำหรับนักฟุตบอลที่อายุไม่เกิน 21 ปี ที่มีผลงานยอดเยี่ยมในฟุตบอลโลก เริ่มมีครั้งแรกในฟุตบอลโลก 2006
| ฟุตบอลโลก | รางวัลดาวรุ่งยอดเยี่ยม |
| --- | --- |
ฟุตบอลโลก 2006:  ลูคัส โพดอลสกี
ฟุตบอลโลก 2010:  โทมัส มึลเลอร์
ฟุตบอลโลก 2014:  ปอล ปอกบา
ฟุตบอลโลก 2018:  กีลียาน อึมบาเป
ฟุตบอลโลก 2022:  เอนโซ เฟร์นันเดซ
สำนักงานคณะกรรมการนโยบายเขตพัฒนาพิเศษภาคตะวันออก

| --- | --- |
Eastern Economic Corridor the Prime Gateway to Asia

ภาพรวมสำนักงาน
ก่อตั้ง: 16 พฤษภาคม พ.ศ. 2561; 6 ปีก่อน (2561-05-16)
สำนักงานก่อนหน้า: สำนักงานเพื่อการพัฒนาระเบียงเศรษฐกิจพิเศษภาคตะวันออก
ประเภท: หน่วยงานของรัฐ
เขตอำนาจ: ภาคตะวันออก
สำนักงานใหญ่: 72 อาคารโทรคมนาคมแห่งชาติ บางรัก ชั้น 25 ซอยเจริญกรุง 34 (วัดม่วงแค) ถนนเจริญกรุง แขวงบางรัก เขตบางรัก กรุงเทพมหานคร
บุคลากร: 190 คน (พ.ศ. 2562)
งบประมาณต่อปี: 1,555,830,400 บาท (พ.ศ. 2568)
ฝ่ายบริหารสำนักงาน: จุฬา สุขมานพ, เลขาธิการ ธัชพล กาญจนกูล, รองเลขาธิการ ธาริศร์ อิศรยั่งยืน, รองเลขาธิการ ก่อกิจ ด่านไชยวิจิตร, รองเลขาธิการ
ต้นสังกัดสำนักงาน: นายกรัฐมนตรี
เว็บไซต์: เว็บไซต์ของสำนักงาน
สำนักงานคณะกรรมการนโยบายเขตพัฒนาพิเศษภาคตะวันออก (ชื่อย่อ: สกพอ.) หน่วยงานของรัฐที่เป็นนิติบุคคลภายใต้การบังคับบัญชาของ นายกรัฐมนตรี ทำหน้าที่เป็นสำนักงานเลขานุการของคณะกรรมการนโยบายเขตพัฒนาพิเศษภาคตะวันออกมีวัตถุประสงค์เพื่อดำเนินการพัฒนาพื้นที่ภาคตะวันออกให้เป็นระบบและโดยสอดคล้องกับหลักการพัฒนาอย่างยั่งยืน
ประวัติ

สำนักงานคณะกรรมการนโยบายเขตพัฒนาพิเศษภาคตะวันออกจัดตั้งขึ้นเมื่อวันอังคารที่ 15 พฤษภาคม พ.ศ. 2561 ตามมาตรา 14 ของ พระราชบัญญัติเขตพัฒนาพิเศษภาคตะวันออก พ.ศ. 2561  แทนที่ สำนักงานเพื่อการพัฒนาระเบียงเศรษฐกิจพิเศษภาคตะวันออก ที่ถูกยุบไปโดยมีเลขาธิการคณะกรรมการนโยบายเขตพัฒนาพิเศษภาคตะวันออกเป็นผู้บังคับบัญชาสูงสุด
อำนาจและหน้าที่

พระราชบัญญัติเขตพัฒนาพิเศษภาคตะวันออก พ.ศ. 2561 มาตรา 15 สำนักงานฯ มีอำนาจหน้าที่ดังนี้
รับผิดชอบในงานธุรการและงานวิชาการของคณะกรรมการนโยบาย
เสนอแนะคณะกรรมการนโยบายเกี่ยวกับการดำเนินงานตามมาตรา 11 และมาตรา 12
ศึกษาวิเคราะห์ผลกระทบเบื้องต้นจากการกำหนดและการดำเนินการตามนโยบาย แผนและมาตรการต่าง ๆ ที่เกี่ยวข้องกับการพัฒนาเขตพัฒนาพิเศษภาคตะวันออก รวมตลอดทั้งแนวทางหรือมาตรการป้องกัน แก้ไข หรือเยียวยาผลกระทบดังกล่าวเสนอต่อคณะกรรมการนโยบาย
กำกับ ติดตาม และรายงานความคืบหน้าในการพัฒนาเขตพัฒนาพิเศษภาคตะวันออกต่อคณะกรรมการนโยบายอย่างน้อยทุกสามเดือน
จัดทำรายงานประจำปีเกี่ยวกับการปฏิบัติตามพระราชบัญญัตินี้เสนอคณะรัฐมนตรีเพื่อเสนอต่อสภาผู้แทนราษฎรและวุฒิสภาเพื่อทราบ
ประสานงานกับหน่วยงานของรัฐที่เกี่ยวข้องเพื่อให้การดำเนินการพัฒนาเขตพัฒนาพิเศษภาคตะวันออกเป็นไปตามนโยบาย แผน และมาตรการที่คณะกรรมการนโยบายกำหนด
ศึกษาความเหมาะสมและความเป็นไปได้ในการกำหนดเขตส่งเสริมเศรษฐกิจพิเศษ
ลงทุนหรือร่วมลงทุนกับบุคคลอื่นทั้งในประเทศและต่างประเทศเพื่อการประกอบกิจการที่เป็นประโยชน์ต่อการพัฒนาเขตพัฒนาพิเศษภาคตะวันออกและเขตส่งเสริมเศรษฐกิจพิเศษ
ตั้งบริษัทจำกัดหรือบริษัทมหาชนจำกัดเพื่อประกอบกิจการที่เป็นประโยชน์ต่อการพัฒนาเขตพัฒนาพิเศษภาคตะวันออกและเขตส่งเสริมเศรษฐกิจพิเศษ
กู้ยืมเงินเพื่อใช้จ่ายในกิจการของสำนักงาน
ปฏิบัติการอื่นใดตามที่กำหนดไว้ในพระราชบัญญัตินี้หรือกฎหมายอื่น หรือตามที่คณะรัฐมนตรีหรือคณะกรรมการนโยบายมอบหมาย
คณะกรรมการนโยบายเขตพัฒนาพิเศษภาคตะวันออก

ตามมาตรา 10 กำหนดให้มี คณะกรรมการนโยบายเขตพัฒนาพิเศษภาคตะวันออก ประกอบด้วย
นายกรัฐมนตรี เป็นประธานกรรมการ
รองนายกรัฐมนตรีซึ่งนายกรัฐมนตรีมอบหมาย เป็นรองประธานกรรมการ
กรรมการโดยตำแหน่งประกอบด้วย
รัฐมนตรีว่าการกระทรวงกลาโหม
รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์
รัฐมนตรีว่าการกระทรวงคมนาคม
รัฐมนตรีว่าการกระทรวงดิจิทัลเพื่อเศรษฐกิจและสังคม
รัฐมนตรีว่าการกระทรวงทรัพยากรธรรมชาติและสิ่งแวดล้อม
รัฐมนตรีว่าการกระทรวงพลังงาน
รัฐมนตรีว่าการกระทรวงพาณิชย์
รัฐมนตรีว่าการกระทรวงมหาดไทย
รัฐมนตรีว่าการกระทรวงแรงงาน
รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
รัฐมนตรีว่าการกระทรวงศึกษาธิการ
รัฐมนตรีว่าการกระทรวงสาธารณสุข
รัฐมนตรีว่าการกระทรวงอุตสาหกรรม
ผู้อำนวยการ สำนักงบประมาณ
เลขาธิการ สภาพัฒนาการเศรษฐกิจและสังคมแห่งชาติ
เลขาธิการ สำนักงานคณะกรรมการส่งเสริมการลงทุน
ประธานกรรมการ สภาหอการค้าแห่งประเทศไทย
ประธาน สภาอุตสาหกรรมแห่งประเทศไทย
ประธานสมาคมธนาคารไทย
ผู้ทรงคุณวุฒิซึ่งนายกรัฐมนตรีแต่งตั้งจากผู้มีความรู้หรือความเชี่ยวชาญอันจะเป็นประโยชน์แก่การกำหนดนโยบายและการดำเนินการเขตพัฒนาพิเศษภาคตะวันออก จำนวนไม่เกินห้าคน
เลขาธิการคณะกรรมการนโยบายเขตพัฒนาพิเศษภาคตะวันออก เป็นกรรมการและเลขานุการ
แหล่งข้อมูลอื่น

สำนักงานคณะกรรมการนโยบายเขตพัฒนาพิเศษภาคตะวันออก ที่เฟซบุ๊ก
| ด ค กส่วนราชการหรือหน่วยงานในบังคับบัญชาของนายกรัฐมนตรี |
| --- | --- | --- |
| ส่วนราชการ |  ศูนย์อำนวยการบริหารจังหวัดชายแดนภาคใต้  สำนักงานคณะกรรมการป้องกันและปราบปรามการทุจริตในภาครัฐ  สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ  สำนักงานตำรวจแห่งชาติ  สำนักงานป้องกันและปราบปรามการฟอกเงิน  สำนักงานพระพุทธศาสนาแห่งชาติ  สำนักงานราชบัณฑิตยสภา  |  |
| องค์การมหาชน |  สำนักงานคณะกรรมการนโยบายเขตพัฒนาพิเศษภาคตะวันออก  สำนักงานส่งเสริมวิสาหกิจเพื่อสังคม  องค์การกระจายเสียงและแพร่ภาพสาธารณะแห่งประเทศไทย  สำนักงานสภาเกษตรกรแห่งชาติ  |  |
 หมวดหมู่  สำนักนายกรัฐมนตรีไทย
หนังตะลุง

หนังตะลุง
หนังตะลุง คือ ศิลปะการแสดงประจำท้องถิ่นอย่างหนึ่งของภาคใต้ เป็นการเล่าเรื่องราวที่ผูกร้อยเป็นนิยาย ดำเนินเรื่องด้วยบทร้อยกรองที่ขับร้องเป็นสำเนียงท้องถิ่น หรือที่เรียกกันว่าการ "ว่าบท" มีบทสนทนาแทรกเป็นระยะ และใช้การแสดงเงาบนจอผ้าเป็นสิ่งดึงดูดสายตาของผู้ชม ซึ่งการว่าบท การสนทนา และการแสดงเงานี้ นายหนังตะลุงเป็นคนแสดงเองทั้งหมด
หนังตะลุงเป็นมหรสพที่นิยมแพร่หลายอย่างยิ่งมาเป็นเวลานาน โดยเฉพาะในยุคสมัยก่อนที่จะมีไฟฟ้าใช้กันทั่วถึงทุกหมู่บ้านอย่างในปัจจุบัน หนังตะลุงแสดงได้ทั้งในงานบุญและงานศพ ดังนั้นงานวัด งานศพ หรืองานเฉลิมฉลองที่สำคัญจึงมักมีหนังตะลุงมาแสดงให้ชมด้วยเสมอ
แต่เมื่อเวลาผ่านไป หนังตะลุงกลับกลายเป็นความบันเทิงที่ต้องจัดหามาในราคาที่ "แพงและยุ่งยากกว่า" เมื่อเทียบกับภาพยนตร์ เพราะการจ้างหนังตะลุงมาแสดง เจ้าภาพต้องจัดทำโรงหนังเตรียมไว้ให้ และเพราะหนังตะลุงต้องใช้แรงงานคน (และฝีมือ) มากกว่าการฉายภาพยนตร์ ค่าจ้างต่อคืนจึงแพงกว่า ยุคที่การฉายภาพยนตร์เฟื่องฟู หนังตะลุงและการแสดงท้องถิ่นอื่น ๆ เช่น มโนราห์ รองแง็ง ฯลฯ ก็ซบเซาลง ยิ่งเมื่อเข้าสู่ยุคที่ทุกบ้านมีโทรทัศน์ดู ละครโทรทัศน์จึงเป็นความบันเทิงราคาถูกและสะดวกสบาย ที่มาแย่งความสนใจไปจากศิลปะพื้นบ้านเสียเกือบหมด[ต้องการอ้างอิง]
ปัจจุบัน โครงการศิลปินแห่งชาติ สำนักงานคณะกรรมการวัฒนธรรมแห่งชาติ ได้ส่งเสริมให้มีการอนุรักษ์และสืบทอดศิลปะการแสดงหนังตะลุงให้แก่อนุชนรุ่นหลัง เพื่อรักษามรดกทางวัฒนธรรมอันทรงคุณค่านี้ให้คงอยู่สืบไป
ดนตรีหนังตะลุง

เครื่องดนตรีหนังตะลุงในอดีต มีความเรียบง่าย ชาวบ้านในท้องถิ่นประดิษฐ์ขึ้นได้เอง มี ทับ กลอง โหม่ง ฉิ่ง เป็นสำคัญ ส่วน ปี่ ซอ นั้นเกิดขึ้นภายหลัง แต่ก็ยังเป็นเครื่องดนตรีที่ชาวบ้านประดิษฐ์ได้เองอยู่ดี จนเมื่อมีวัฒนธรรมภายนอกเข้ามา โดยเฉพาะดนตรีไทยสากล หนังตะลุงบางคณะจึงนำเครื่องดนตรีใหม่ ๆ เข้ามาเสริม เช่น กลองชุด กีตาร์ ไวโอลิน ออร์แกน เมื่อเครื่องดนตรีมากขึ้น จำนวนคนในคณะก็มากขึ้น ต้นทุนจึงสูงขึ้น ทำให้ต้องเรียกค่าราด (ค่าจ้างแสดง) แพงขึ้น ประจวบกับการฉายภาพยนตร์แพร่หลายขึ้น จึงทำให้มีคนรับหนังตะลุงไปเล่นน้อยลง การนำเครื่องดนตรีสมัยใหม่เข้ามาเสริมนี้ บางท่านเห็นว่าเป็นการพัฒนาให้เข้ากับสมัยนิยม แต่หลายท่านก็เป็นห่วงว่าเป็นการทำลายเอกลักษณ์ของหนังตะลุงไปอย่างน่าเสียดาย
เครื่องดนตรีสำคัญของหนังตะลุงคือทับ ทับของหนังตะลุงเป็นเครื่องกำกับจังหวะและท่วงทำนองที่สำคัญที่สุด ผู้บรรเลงดนตรีชิ้นอื่น ๆ ต้องคอยฟังและยักย้ายจังหวะตามเพลงทับ เพลงที่นิยมเล่นมีถึง 12 เพลง คือ เพลงเดิน เพลงถอยหลังเข้าคลอง เพลิงเดินยักษ์ เพลงสามหมู่ เพลงนาดกรายออกจากวัง เพลงนางเดินป่า เพลงสรงน้ำ เพลงเจ้าเมืองออกสั่งการ เพลงชุมพล เพลงยกพล เพลงยักษ์ และเพลงกลับวัง นักดนตรีที่สามารถตีทับได้ครบทั้ง 12 เพลง เรียกกันว่า "มือทับ" เป็นคำยกย่องว่าเป็นคนเล่นทับมือฉมัง
ทับหนังตะลุงมี 2 ใบ ใบหนึ่งเสียงเล็กแหลม เรียกว่า "หน่วยฉับ" อีกใบหนึ่งเสียงทุ้ม เรียกว่า "หน่วยเทิง" ทับหน่วยฉับเป็นตัวยืน ทับหน่วยเทิงเป็นตัวเสริม หนังตะลุงในสมัยโบราณมีมือทับ 2 คน ต่อมา เมื่อประมาณ 60 ปีมาแล้ว หนังตะลุงใช้มือทับเพียงคนเดียว โดยใช้ผ้าผูกทับไขว้กัน เวลาเล่นบางคนวางทับไว้บนขา บางคนก็พาดขากดทับเอาไว้ไม่ให้เคลื่อนที่
โดยทั่วไป ตัวทับ หรือที่เรียกกันว่า "หุ่น" นิยมทำจากแก่นไม้ขนุน เนื่องจากตบแต่งและกลึงได้ง่าย บางครั้งก็ทำจากไม้กระท้อน โดยตัดไม้ออกเป็นท่อน ๆ ยาวท่อนละประมาณ 60 เซนติเมตร ใช้ขวานถากเกลาให้เป็นรูปคล้ายกลองยาว จากนั้นนำมาเจาะภายในและกลึงให้ได้รูปทรงตามต้องการ ลงน้ำมันชักเงาด้านนอก ทับเป็นเครื่องดนตรีที่ขึงหนังหน้าเดียว ขึ้นหน้าด้วยหนังบาง ๆ ส่วนใหญ่จะใช้หนังค่าง ตรงแก้มทับใช้เชือกหรือหวายผูกตรึงกับหุ่นให้แน่น มีสายโยงเร่งเสียงโดยใช้หนังเรียดโยงจากขอบหนังถึงคอทับ ก่อนใช้ทุกครั้ง ต้องชุบน้ำที่หนังหุ้ม ใช้ผ้าขนาดนิ้วก้อยอัดที่แก้มทับด้านใน เพื่อให้หนังตึงมีเสียงไพเราะกังวาน
ทับ มีชื่อเรียกอีกอย่างว่า โทนชาตรี